為客最難詳定計，便以合神加太歲。
文昌臨處審根源，依數算來太乙前。
亦如主客推之法，是為定計各軍全。
得此故為偏助客，關囚格對類前篇。
主客前後如何斷，備此歌中條條貫。
平安之歲八方寧，先起客兮合天算。
後起為主合古義，鷙鳥猛獸潛其跡。
掩人不備暗中窺，累歲用兵戰必克。
算長宜利於深入，為將行兵宜急速。
算短覷長利短攻，誤用之時救無及。
將相相關多恐懼，一泉二蛟林二虎。
為將先須細辨論，五行相克謹搜尋。
二目納音何以定，主來克客主軍贏。
客克主兮主不利，若也同音三陣平。
太歲忽居未與坤，三宮太乙格為津。
彗星若見東北隔，助太歲兮喜複新。
若見西南為囚迫，疾病兵喪多凶厄。
太乙移來在四宮，酉年為格災難測。
當應太白出西方，兵甯道秦強家國。
木星東北不為祥，歲月災迍為兵革。
若也太歲居於午，太乙八宮相格苦。
南方或有熒惑星，助太歲兮為甘露。
辰星北現變為凶，兵革崩亡傷旱雨。
歲次加臨戌亥年，太乙居九最迍邅。
五穀豐登何宿現，彗星為出巽方邊。
更兼挾迫厄疾疫，人民寥落為兵遷。
五福太乙行次宮，乾艮巽坤末兼中。
四十五年移一位，上元甲子起一宮。
大游太歲最為凶，入宮逆數見形蹤。
七六四三二一九，數論原來八是終。
三十六年移一位，上元起七逆廻宮。
三基太乙行宮別，君主三十為定則。
臣基三歲民基一，君臣午上為初說。
民基起戌是根源，順行十二為真訣。
次第推求四太乙，水火金木為殃疾。
每常三歲移一宮，上元甲子起於一。
九宮盡後接絳宮，通共十二為原則。
天乙太乙乃金精，順次推排十二宮。
甲子上元從六起，三年一徙順行蹤。
地乙死喪最凶言，上元甲子九宮九。
順行十二宮中序，三年亦易亦如前。
直符旱澇厄蟲蝗，陰旺尤甚作災殃。
上元甲子元從五，十二宮中順數詳。
太乙陽九災要算，四千五百六十看。
一元為首災甚明，天急斯時宜修善。
又有四百五十六，亦有災兮小數足。
小元必定是饑荒，大數終時天下哭。
太乙在厄要參詳，二百八十八數當。
大厄之末別有數，四千三百二十殃。
小厄盡時災較可，大厄窮終都會亡。
乾坎艮上有風至，利客先舉莫留停。
震巽離宮信風至，後舉為主定成功。
坤風謀敗兩不利，風來兌上客伏兵。
主宜備設方獲吉，過此之時必見凶。
太乙不值文掩迫，將發門具順陰陽。
更得算和中上下，百事逢之總吉昌。